Diari Oficial de la Generalitat Valenciana


Sumari del DOGV 6211, del 22-02-2010 (2010/997)

Notificació de la sentència 8/2010 del judici divorci contenciós 1570/2006.
---------------------------------------------------------------------------

### Dades del document

Número de DOGV
:   6211

Data del DOGV
:   22-02-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/997


Data del document
:   21-01-2010

Organisme emissor
:   Jutjat de Primera Instància Número 1 de Torrevieja

Tipus de document
:   Edicte

Notificació de la sentència 8/2010 del judici divorci contenciós 1570/2006. [2010/997]  
Judici de divorci contenciós 001570/2006  
Part demandant: Jorge Fernández Álvarez.  
Part demandada: Gisela Caridad Delgado Linares.  
Sobre: divorcis no consensuats.  
En el judici a què es fa referència, s'ha dictat la resolució que té el text que literalment és com segueix:   
«Sentència número 8/2010  
Torrevieja, 10 de desembre de 2009  
Lucas Osvaldo Giserman Liponetsky, magistrat jutge titular del Jutjat de Primera Instància número 1 d'aquesta ciutat i partit, ha vist aquestes actuacions de judici verbal, seguits entre:   
Demandant: Jorge Fernández Álvarez, representat pel procurador dels tribunals senyor Giménez Viudes i assistit pel advocat Mirete Ruiz.   
Demandada: Gisela Caridad Delgado Linares, en rebel·lia en aquestes actuacions.   
Objecte del judici: divorci contenciós.   
Antecedents de fet   
Primer. El procurador de la part actora va presentar un escrit de demanda de divorci, en la qual, en base als fets que exposava i amb l'al·legació dels fonaments jurídics que estimava d'aplicació al cas de actuacions, finalitzava demanant que es dictara en el seu dia una sentència per la qual, en síntesi, es dispose la dissolució del matrimoni de les parts.   
Segon. Una vegada admesa a tràmit la demanda, aquesta va ser traslladada al demandat perquè la contestaren en el termini de 20 dies, cosa que no va ocórrer; mitjançant la provisió d'aquest Jutjat se li va declarar en rebel·lia. Després de l'acte de judici, sense que es personara de forma deguda al procés, celebrat el dia 10 de gener de 2009, les actuacions van quedar pendents de dictar sentència.   
Tercer. En la tramitació d'aquest procés s'han observat totes les prescripcions i formalitats legals, inclusivament el termini per a dictar sentència.   
Fonaments de dret   
Primer. La dissolució del matrimoni   
La Constitució espanyola, en l'article 32, estableix que «la llei regularà les formes del matrimoni, l'edat i la capacitat per a contraure'l, els drets i els deures dels cònjuges, les causes de separació i dissolució i els seus efectes». Per al desenvolupament d'aquest precepte, l'article 85 del Codi Civil estableix que «el matrimoni es dissol, qualsevol que en siga la forma i el temps de la celebració, per la mort o la declaració de defunció d'un dels cònjuges i pel divorci».  
Per la seua banda, l'article 81 en relació amb l'article 86 del mateix text legal (en reforma per la Llei 15/2005, de 8 de juliol) es desprén que es decretarà judicialment el divorci, qualsevol que siga la forma de celebració del matrimoni:  
1. A petició d'un sol dels cònjuges, d'ambdós o d'un amb el consentiment de l'altre, una vegada transcorreguts tres mesos des de la celebració del matrimoni. A la demanda caldrà adjuntar una proposta de conveni regulador redactada de conformitat amb l'article 90 d'aquest Codi, i,  
2. a petició d'un sol dels cònjuges, una vegada transcorreguts tres mesos des de la celebració del matrimoni. No caldrà que transcórrega aquest termini per a la interposició de la demanda quan s'acredite l'existència d'un risc per a la vida, la integritat física, la llibertat, la integritat moral o la llibertat i indemnitat sexual del cònjuge demandant o dels fills d'ambdós o de qualsevol dels membres del matrimoni. A la demanda caldrà adjuntar una proposta fonamentada en les mesures que hagen de regular els efectes derivats de la separació.   
Així, atés que s'acompleixen els terminis indicats, i la resta de les circumstàncies exigides en el Codi Civil, és procedent declarar que pertoca el divorci i la dissolució del matrimoni sol·licitat tal com exigeix l'article 89, quan assenyala que «la dissolució del matrimoni per divorci únicament es podrà produir mitjançant una sentència que així ho declare i tindrà efectes des de que esdevinga ferma. Només perjudicarà a tercers de bona fe que a partir de la seua inscripció en el Registre Civil».   
Segon. Efectes de la declaració judicial de divorci   
En les sentències de divorci o quan s'executen aquestes, el jutge, si manca un acord dels cònjuges o si aquest no s'aprova, determinarà, de conformitat amb el que estableixen els articles 92 al 101 del Codi Civil, les mesures que hagen de substituir les ja adoptades amb anterioritat en relació amb els fills, l'habitatge familiar, les càrregues del matrimoni, la liquidació del règim econòmic i les cauteles o garanties respectives, i establirà les que pertoquen si per algun d'aquests conceptes no se n'haguera adoptat cap. Aquestes mesures podran ser modificades quan s'alteren substancialment les circumstàncies (article 91 del Codi Civil). S'acordaran les mesures que s'han consensuat per les parts en l'acte del judici.  
Tercer. Costes del procés   
A pesar que l'article 394 de la Llei d'Enjudiciament Civil estableix que s'haurà de realitzar un pronunciament sobre les costes de conformitat amb el principi de venciment processal, entenc que en el procés de família, el qual exigeix necessàriament un pronunciament judicial per a poder alterar l'estat civil, la jurisdicció s'utilitza exclusivament com un servei públic, per la qual cosa no pertoca cap condemna a costes.   
Atesos els preceptes esmentats i tots altres que hi són aplicables de manera general i pertinent, en nom del rei, i per l'autoritat que m'ha sigut conferida pel poble espanyol,   
Dispositiva  
I. Estime de la demanda interposada pel procurador dels tribunals senyor Giménez Viudes, en nom i representació de Jorge Fernández Álvarez, contra Gisela Caridad Delgado Linares, en rebel·lia en aquestes actuacions i dispose: el divorci del seu matrimoni amb la revocació de tots els poders i consentiments atorgats mútuament entre els cònjuges, sense establir cap pensió compensatòria a favor de cap dels esposos.   
II. No faig imposició de costes a cap de les parts, per la qual cosa cadascuna pagarà les costes causades a instàncies seues i les comunes a mitges.   
Aquesta resolució, una vegada siga ferma, es notificarà d'ofici al registre civil corresponent. S'unirà una testimoniança d'aquesta resolució a les actuacions principals i se'n portarà l'original al llibre de sentències d'aquest Jutjat.   
Notifiqueu aquesta resolució judicial a les parts i advertiu-los que s'hi pot interposar un recurs d'apel·lació dins el termini dels cinc dies des que es notifique, el qual s'interposarà davant d'aquest Jutjat, i el resoldrà l'Audiència Provincial d'Alacant. Per a interposar aquest recurs, la part haurà de dipositar en el compte del jutjat la quantitat de 50 euros. Per a l'admissió del recurs caldrà que, en preparar-lo, s'haja dipositat a l'entitat de crèdit corresponent i en el compte de dipòsits i consignacions obert a nom del Jutjat, la quantitat objecte de dipòsit, cosa que haurà de ser acreditada. No s'admetrà a tràmit cap recurs que no tinga el dipòsit constituït. El Ministeri Fiscal quedarà exempt de constituir el dipòsit. Si el recurrent haguera incorregut en algun defecte, omissió o error en la constitució del dipòsit, es concedirà a la part el termini de dos dies per a esmenar-lo, aportant-hi si s'escau la documentació acreditativa. Si no ho fa, es dictarà interlocutòria que pose fi al tràmit del recurs, o que no admeta la demanda, i elevarà a ferma la resolució impugnada (disp. add. 15a de la Llei Orgànica 1/2009, de 3 novembre, complementària de la Llei de Reforma de la Legislació Processal per a la Implantació de la Nova Oficina Judicial, per la qual es modifica la Llei Orgànica 6/1985, d'1 de juliol, del Poder Judicial).   
Aquesta és la meua sentència, que pronuncie, mane i firme, en el dia de hui.  
Diligència de notificació. En el dia de la data, el magistrat jutge que subscriu aquesta resolució ha procedit a publicar-la mitjançant la lectura íntegra, mentre estava constituït en audiència pública; jo, la secretària judicial, en done fe.   
Atés que es desconeix el domicili o la residència actuals de la part demandada, mitjançant la provisió de hui el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte al tauler d'anuncis del Jutjat i en el Diari Oficial de la Comunitat Valenciana per a portar a efecte la diligència de notificació de sentència.  
Torrevieja, 21 de gener de 2010.- La secretària judicial: Eva Fernàndez Puga.